Man in sy 50’s verdrink by huisArgieffoto ’n Volwasse man in sy 50’s het Maandagoggend by ’n huis in Reservoir Hills in Durban verdrink. Nick Dollman, woordvoerder van Netcare 911, het gesê paramedici is omstreeks 08:00 na die toneel ontbied. “Gesinslede het glo die man in die swembad aangetref en onmiddellik nooddienste gekontak. Die presiese omstandighede rondom die voorval sal ondersoek word,” het Dollman gesê. Daar was volgens Dollman niks wat paramedici vir die man kon doen nie en hy is op die toneel dood verklaar. Dollman waarsku dat verdrinkings in die somer toeneem, veral in die feesseisoen. Hy het alle ouers en kinderoppassers gemaan om ekstra versigtig te wees.